AMALẼHE VA PULA
Ndi Kuata Ndati Onjongole Yoku Pokuisa Etimba?
Embimbiliya li popia hati: “
Oku pokuisa etimba ku kuete esilivilo.” (1 Timoteo 4:8) Pole, amalẽhe valua va popia hati ndi sukila oku pokuisa etimba, pole, ka va kuete ocituwa coku pokuisa etimba.
“Nda komõhisa calua poku mõla amalẽhe valua okuti ka va pitile kelilongiso lioku pokuisa etimba eci nda kala kosikola ya pita pokati! Elilongiso liaco lia lelukile calua, oku kongelamo epuluvi liepuyuko!—Richard o kute 21 kanyamo.”
“Omanu vamue va sima ndoco: ‘Momo lie ndi sukilila oku yolokela kutanya toke eci ndi kava, nda okuti poku imba ovideogame ci kasivo ndoku pokuisa etimba?”’—Ruth o kuete 22 kanyamo.
Nda oco wa siata oku sima, konomuisa olonima vitatu viyilila koku pokuisa etimba olonjanja viosi.
Onima 1. Oku pokuisa etimba ci kuatisa oku teyuila asokoluilo etimba. “
Isiange olonjanja viosi wa enda oku ndi sapuila hati: ‘Nda ku kuete otembo yoku pokuisa etimba, sanda otembo yoku vela.” Rachel, o kuete 19 kanyamo.
Onima 2. Oku pokuisa etimba ku kuatisa oku kavuluisa owoño. “
Emily o kuete 16 kanyamo wa popia hati: Oku yoloka ku ndi kavuluisa eci ndi yeva ekavo.
Ku tumbulula oloholo viange kuenda ci kavuluisa owoño wange.”
Onima 3. Oku pokuisa etimba ku sanjuisa. Ruth, o kuete 22 kanyamo wa popia hati:
Ndi sole calua oku pokuisa etimba voluayela.
Omo liaco, njolokela vemehi lioviti, oku liteva kuenda oku ñuala ñuala losikaleta.”
Etosi lia velapo: Olonjanja vitatu vosemana sokiya 20 kakutu oco o pokuise etimba poku linga omapalo o sole.
Ivaluka ndoco: Ndaño ekalo wa piñala kolonjali viove li kuete esilivilo, pole oku pokuisa etimba ci pondola oku ku kuatisa komuenyo wove. Eci o popia okuti “o sukila oku pokuisa etimba,” ci linga!
umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn